**Ang. henvisningsskjema direkte til logoped**

Det presiseres at bruk av dette skjemaet kun medfører henvisning til logoped ved PPT Meløy. Dersom det også er behov for utredning relatert til vansker av ikke-logopedisk art så må det sendes en egen ordinær henvisning til PP-tjenesten relatert til dette.

Kriterier og presiseringer for logoped-henvisning:

* Hørsel og syn **må** være sjekket av nyere dato (syn hos optiker). Tidspunkt oppgis.
* For barn i barnehagealder **må** TRAS tas og legges ved. For skolestartere legges Språk 5-6 ved. Gjerne annen kartlegging også.
* Barn som stammer ønskes henvist så tett opptil stammingens start som mulig.
* Minoritetsspråklige barn **må** være kartlagt i norskkunnskaper (begreper, ordforråd etc. …) før de henvises for uttalevansker. Språket bør være rimelig på plass før en arbeider med «finpussen».

**Merk!** For mange norsk barn kommer /R/ og /S/ på plass av seg selv innen barnet fyller 7 år (naturlig modning). Barnet må være fylt 7 år før det meldes inn behov for å arbeide med R-lydvansker. Lesping henvises først etter at barnet har fylt 7 år og nye fortenner oppe og ned er utvokst. *Tips og råd for å øve opp /R/ lyden kan etterspørres logoped ved bekymring på lavere alder.*

Revidert juni 25